title: Id-Deċiżjoni tar-rappreżentanti tal-gvernijiet ta' l-Istati Membri, li ltaqgħu fi ħdan il-kunsill tad-19 ta' Lulju 2002. Dwar il-Konsegwenzi ta' l-iskadenza taż-żmien stipulat tal-Komunità Ewropea tal-Faħam u l-Azzar (KEFA) Trattat dwar il-ftehim internazzjonali milħuq mill-KEFA

text:
Avviż Legali Importanti

|

42002D0595

Official Journal L 194 , 23/07/2002 P. 0035 - 0035

		Id-Deċiżjoni tar-rappreżentanti tal-gvernijiet ta' l-Istati Membri, li ltaqgħu fi ħdan il-kunsill tad-19 ta' Lulju 2002.Dwar il-Konsegwenzi ta' l-iskadenza taż-żmien stipulat tal-Komunità Ewropea tal-Faħam u l-Azzar (KEFA) Trattat dwar il-ftehim internazzjonali milħuq mill-KEFA(2002/595/KE)Ir-Rappreżentanti tal-Gvernijiet ta' l-Istati Membri tal-Komunità Ewropea tal-Faħam u l-Azzar, iltaqgħu fi ħdan il-Kunsill,billi:(1) Bis-saħħa ta' l-Artikolu 97 tiegħu, it-trattat tal-KEFA jiskadi fit-23 ta' Lulju 2002.(2) Diversi ftehim internazzjonali ma' pajjiżi terzi ġew konkluzi mill-KEFA.(3) F'dawn il-ftehim m'hemmx previst l-eventwalità ta' l-iskadenza taż-żmien tat-Trattat tal-KEFA.(4) Is-suġġett tat-trattat tal-KEFA, fl-iskadenza taż-żmien tiegħu, ikun kopert mit-Trattat li jistabbilixxi il-Komunitajiet Ewropej.(5) Huwa fl-interess tal-KEFA u tas-setturi konċernati li dawn il-ftehim internazzjonali għandhom jibqgħu fis-seħħ lil hinn mid-data ta' l-iskadenza tat-Trattat tal-KEFA u għandhom jgħaddu f'idejn il-Komunitajiet Ewropej.IDDEĊIDEW KIF ĠEJ:Artikolu 1Mill-24 ta' Lulju 2002, id-drittijiet u l-obligazzjonijiet li jaqgħu taħt il-ftehim internazzjonali konklużi mill-KEFA għandhom jittieħdu mill-Komunitajiet Ewropej.Artikolu 2Din id-Deċiżjoni għandha tibda' isseħħ fil-jum tal-publikazzjoni fil-Ġurnal Uffiċjali tal-Komunitajiet Ewropej.Din id-DEĊIŻJONI għanda tapplika mill-24 ta' Lulju 2002.Magħmul fi Brussel, fid-19 ta' Lulju 2002.Il-PresidentT. Pedersen--------------------------------------------------


title: Deċiżjoni tal-Bureau tal-Parlament Ewropew tal- 15 ta’ Diċembru 2014 li temenda l-Miżuri ta’ Implimentazzjoni tal-Istatut tal-Membri tal-Parlament Ewropew

text:
               30.12.2014

               MT

               Il-Ġurnal Uffiċjali tal-Unjoni Ewropea

               C 466/1

         DEĊIŻJONI TAL-BUREAU TAL-PARLAMENT EWROPEW
   tal-15 ta’ Diċembru 2014
   li temenda l-Miżuri ta’ Implimentazzjoni tal-Istatut tal-Membri tal-Parlament Ewropew
   (2014/C 466/01)
   IL-BUREAU TAL-PARLAMENT EWROPEW,
   wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 223(2) tiegħu,
   wara li kkunsidra l-Istatut tal-Membri tal-Parlament Ewropew (1) (minn hawn ‘il quddiem “l-Istatut”),
   wara li kkunsidra l-Artikoli 10 u 25 tar-Regoli ta’ Proċedura tal-Parlament Ewropew,
   Billi:

               (1)

               Il-paragrafu 1 tal-Artikolu 20 tal-Istatut jgħid li “[l]-Membri għandhom ikollhom jedd għal rimborż tal-ispejjeż li jidħlu fihom fit-twettiq tal-mandat tagħhom” u l-paragrafu 4 jgħid li “[l]-Parlament għandu jistabbilixxi l-kundizzjonijiet għall-eżerċizzju ta’ dan id-dritt”. Tali kundizzjonijiet huma, inter alia, stabbiliti fl-Artikoli 22, 24 u 66 tal-Miżuri ta’ Implimentazzjoni għall-Istatut għall-Membri tal-Parlament Ewropew (2) (“il-Miżuri ta’ Implimentazzjoni”).

               (2)

               Analogament, l-Artikolu 4 tal-Miżuri ta’ Implimentazzjoni jobbliga lill-Membri, huma u jitolbu r-rimborż tal-ispejjeż mediċi, jibagħtu d-dokumenti oriġinali li jivverifikaw it-talba. L-effett ta’ dan hu li l-Membri, f’intervalli frekwenti, huma meħtieġa jimlew bil-miktub formoli twal u kumplessi u jehmżu magħhom l-oriġinali tal-fatturi u dokumenti oħrajn li jivverifikaw it-talba, biex jiksbu r-rimborż għall-ispejjeż inkorsi.

               (3)

               Bil-għan li l-proċedura ssir anqas burokratika, il-Membri għandhom jiġu offruti l-possibilità li japplikaw għar-rimborż jew għall-ħlas b’mod elettroniku. Tkun ir-responsabilità tal-Membri biex iżommu d-dokumenti oriġinali li jivverifikaw it-talba għal żmien raġonevoli, jiġifieri sal-31 ta’ Diċembru tas-sena ta’ kalendarju wara dik li fiha l-applikazzjoni għar-rimborż jew għall-ħlas tkun intbagħtet. Id-dipartimenti rilevanti tal-Parlament għandhom jattwaw sistema ta’ verifiki għal għarrieda abbażi tal-prassi standard ta’ awditjar biex jaċċertaw li l-kopji skenjati tad-dokumenti li jivverifikaw it-talba jikkorrispondu għall-oriġinali tagħhom.

               (4)

               Għalhekk, il-Miżuri ta’ Implimentazzjoni għandhom ikunu emendati sabiex: jippermettu lill-Membri jibagħtu l-applikazzjonijiet għar-rimborż jew għall-ħlas tal-ispejjeż f’forma elettronika; jippermettu lill-Membri jibagħtu kopji skenjati tad-dokumenti oriġinali li jivverifikaw it-talba, akkumpanjati minn dikjarazzjoni fuq l-unur li dawn huma kopji awtentiċi; u jistabbilixxu ż-żmien sa meta l-Membri huma meħtieġa jżommu d-dokumenti oriġinali li jivverifikaw it-talba, u li matulu l-amministrazzjoni tal-Parlament tista’ tivverifika jekk il-kopji skenjati tad-dokumenti li jivverifikaw it-talba jikkorrispondux mal-oriġinali tagħhom.

               (5)

               Barra minn hekk, skont l-Artikolu 69(1) tal-Miżuri ta’ Implimentazzjoni, l-ammonti tal-ispejjeż tal-ivvjaġġar, l-allowance ta’ sussistenza ta’ kuljum u l-allowance għall-ispejjeż ġenerali rimborżabbli jistgħu jintrabtu kull sena mal-indiċi tal-għoli tal-ħajja min-naħa tal-Bureau sa żieda massima ugwali għar-rata ta’ inflazzjoni annwali fl-Unjoni Ewropea f’Ottubru tas-sena ta’ qabel, kif ippublikat mill-Eurostat.

               (6)

               Ir-rata ta’ inflazzjoni għall-perjodu mill-1 ta’ Novembru 2013 sal-31 ta’ Ottubru 2014, kif notifikata mill-Eurostat fl-14 ta’ Novembru 2014 hija 0,5 %. L-ammonti l-ġodda li jirriżultaw mill-aġġustament meħtieġ bil-għan li titqies ir-rata ta’ inflazzjoni għandhom japplikaw mill-1 ta’ Jannar 2015 u l-Miżuri ta’ Implimentazzjoni għandhom ikunu emendati f’dan is-sens,

         ADOTTA DIN ID-DEĊIŻJONI:
   Artikolu 1
   Il-Miżuri ta’ Implimentazzjoni huma emendati kif ġej:

               1.

               L-Artikolu 4 jinbidel b’dan li ġej:
               “Artikolu 4
               Proċedura
               L-applikazzjonijiet għar-rimborż għandhom jintbagħtu lid-dipartiment kompetenti tal-Parlament jew direttament lill-Uffiċċju tas-Saldu tal-Kummissjoni, billi jintużaw formoli standard li magħhom jintbagħtu wkoll id-dokumenti li jivverifikaw it-talba.”

               2.

               Fl-Artikolu 20(1), il-punt (a) jinbidel b’dan li ġej:

                           “(a)

                           għall-parti tal-vjaġġ bejn 0 u 50 km: EUR 22,62;”

               3.

               L-Artikolu 22 huwa emendat kif ġej:

                           (a)

                           il-paragrafu 1 jinbidel b’dan li ġej:

                                       “1.

                                       L-ammont massimu annwali li jista’ jiġi rimborżat f’dak li għandu x’jaqsam mal-ispejjeż tal-ivvjaġġar li jsiru fil-każijiet imsemmija fl-Artikolu 10(1)(b) għandu jkun EUR 4 264.”;

                           (b)

                           l-ewwel subparagrafu tal-paragrafu 3 jinbidel b’dan li ġej:
                           “L-ammont massimu annwali li jista’ jiġi rimborżat għal spejjeż tal-ivvjaġġar effettivament inkorsi mill-presidenti ta’ kumitati jew ta’ sottokumitati li jivvjaġġaw sabiex jattendu konferenzi jew avvenimenti li jittrattaw kwistjoni ta’ interess Ewropew fl-ambitu tar-responsabilità tal-kumitat jew tas-sottokumitat tagħhom u li jkollhom dimensjoni parlamentari, għandu jkun EUR 4 264. Parteċipazzjoni bħal din għandha teħtieġ awtorizzazzjoni minn qabel mill-President tal-Parlament, wara li ssir verifika li jkunu disponibbli l-approprjazzjonijiet sal-ammont massimu indikat hawn fuq.”

               4.

               Fl-Artikolu 24, il-paragrafu 2 jinbidel b’dan li ġej:

                           “2.

                           Jekk l-attività uffiċjali ssir fit-territorju tal-Unjoni, il-Membru jirċievi għotja ta’ flus ta’ darba ta’ EUR 306.”

               5.

               Fl-Artikolu 26, il-paragrafu 2 jinbidel b’dan li ġej:

                           “2.

                           L-ammont tal-allowance ta’ kull xahar skont l-Artikolu 25 għandu jkun EUR 4 320.”;

               6.

               L-Artikolu 66 jinbidel b’dan li ġej:
               “Artikolu 66
               Dokumenti ta’ verifika alternattivi
               Fil-każ li jintilfu d-dokumenti meħtieġa li jivverifikaw it-talba, il-Membru jrid jibgħat dikjarazzjoni ta’ telf akkumpanjata mid-dokumenti alternattivi li jivverifikaw it-talba konformi mar-rekwiżiti stabbiliti f’dawn il-miżuri ta’ implimentazzjoni.”

               7.

               Jiddaħħal l-Artikolu li ġej:
               “Artikolu 72a
               Dokumenti li jivverifikaw it-talba skenjati elettronikament
               1.   Meta dawn il-Miżuri ta’ Implimentazzjoni jirreferu għall-applikazzjonijiet mibgħuta għar-rimborż jew għall-ħlas, tali applikazzjonijiet jistgħu jintbagħtu f’forma elettronika flimkien ma’ firma diġitali.
               2.   Meta dawn il-Miżuri ta’ Implimentazzjoni jeħtieġu li jintbagħtu d-dokumenti li jivverifikaw it-talba, tali dokumenti jistgħu jintbagħtu fil-forma ta’ kopji skenjati, dment li l-Membru jiddikjara fuq l-unur li d-dokumenti mibgħuta jikkorrispondu għall-oriġinali tagħhom.
               3.   Sabiex ikun jista’ jiġi aċċertat li l-kopji skenjati jkunu jikkorrispondu mad-dokumenti oriġinali li jivverifikaw it-talba, il-Membri għandhom iżommu l-oriġinali sal-31 ta’ Diċembru tas-sena ta’ kalendarju wara dik li fiha tkun intbagħtet l-applikazzjoni għar-rimborż jew għall-ħlas.
               Id-dipartimenti rilevanti tal-Parlament għandhom jattwaw sistema ta’ verifiki għal għarrieda biex jaċċertaw li l-kopji skenjati tad-dokumenti li jivverifikaw it-talba jikkorrispondu għall-oriġinali tagħhom.”

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Din id-Deċiżjoni għandha tapplika mill-istess data, bl-eċċezzjoni tal-Artikoli 1(2) sa 5, li għandhom japplikaw mill-1 ta’ Jannar 2015.

      (1)  Deċiżjoni 2005/684/KE, Euratom tal-Parlament Ewropew tat-28 ta’ Settembru 2005 li tadotta l-Istatut għall-Membri tal-Parlament Ewropew (ĠU L 262, 7.10.2005, p. 1).

      (2)  Deċiżjoni tal-Bureau tal-Parlament Ewropew tad-19 ta’ Mejju u tad-9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).


title: Deċiżjoni tal-Kunsill tat- 22 ta’ Diċembru 2009 li temenda l-Parti I tal-Anness 3 tal-Istruzzjonijiet Konsulari Komuni dwar ċittadini ta’ pajjiżi terzi suġġetti għal rekwiżiti ta’ viża tal-ajruport

text:
               29.12.2009

               MT

               Il-Ġurnal Uffiċjali tal-Unjoni Ewropea

               L 348/51

         DEĊIŻJONI TAL-KUNSILL
   tat-22 ta’ Diċembru 2009
   li temenda l-Parti I tal-Anness 3 tal-Istruzzjonijiet Konsulari Komuni dwar ċittadini ta’ pajjiżi terzi suġġetti għal rekwiżiti ta’ viża tal-ajruport
   (2009/1015/UE)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 789/2001 tal-24 ta’ April 2001 li jirriserva lill-Kunsill il-poteri ta’ implimentazzjoni rigward ċerti dispożizzjonijiet dettaljati u proċeduri prattiċi sabiex jiġu eżaminati l-applikazzjonijiet għall-viżi (1),
   Wara li kkunsidra l-inizjattiva tar-Repubblika Federali tal-Ġermanja,
   Billi:

               (1)

               Il-Parti I tal-Anness 3 tal-Istruzzjonijiet Konsulari Komuni fiha l-lista konġunta tal-pajjiżi terzi li ċ-ċittadini tagħhom huma suġġetti għar-rekwiżiti ta’ viża ta’ transitu fl-ajruport (VTA) mill-Istati Membri kollha.

               (2)

               Il-Ġermanja u l-Pajjiżi l-Baxxi jixtiequ, fir-rigward ta’ ċittadini Etjopjani, jillimitaw dan ir-rekwiżit ta’ VTA għal persuni li ma jkollhomx viża valida maħruġa għal Stat Membru jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun, l-Isvizzera jew l-Istati Uniti tal-Amerika. Il-Parti I tal-Anness 3 tal-Anness tal-Istruzzjonijiet Konsulari Komuni għandha għalhekk tiġi emendata kif meħtieġ.

               (3)

               Skont l-Artikoli 1 u 2 tal-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewopea, id-Danimarka ma hijiex qed tieħu sehem fl-adozzjoni ta’ din id-Deċiżjoni u ma hijiex marbuta biha jew suġġetta għall-applikazzjoni tagħha. Ġaladarba din id-Deċiżjoni tibni fuq l-acquis ta’ Schengen taħt id-dispożizzjonijiet tat-Titolu V tat-Tielet Parti tat-Trattat dwar il-Funzjonament tal-Unjoni Ewopea, id-Danimarka għandha, skont l-Artikolu 4 ta’ dak il-Protokoll, tiddeċiedi fi żmien sitt xhur wara d-data tal-adozzjoni ta’ din id-Deċiżjoni, jekk hijiex ser timplimenta d-Deċiżjoni fil-liġi nazzjonali tagħha.

               (4)

               Fir-rigward tal-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Islanda u r-Renju tan-Norveġja dwar l-assoċjazzjoni ta’ dawn tal-aħħar mal-implimentazzjoni, l-applikazzjoni u l-iżvilupp tal-acquis ta’ Schengen (2), li jaqgħu fil-qasam imsemmi fil-punt A tal-Artikolu 1 tad-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni ta’ dak il-Ftehim (3).

               (5)

               Fir-rigward tal-Isvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera mal-implimentazzjoni, l-applikazzjoni u l-iżvilupp tal-acquis ta’ Schengen (4), li jaqgħu fil-qasam imsemmi fil-punt A tal-Artikolu 1 tad-Deċiżjoni 1999/437/KE kkunsidrat flimkien mal-Artikolu 3 tad-Deċiżjonijiet tal-Kunsill 2008/146/KE tat-28 ta’ Jannar 2008 dwar il-konklużjoni ta’ dak il-Ftehim f’isem il-Komunità Ewropea (5).

               (6)

               Fir-rigward tal-Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera mal-implimentazzjoni, l-applikazzjoni u l-iżvilupp tal-acquis (6) ta’ Schengen, li jaqgħu fl-oqsma msemmija fil-punt B tal-Artikolu 1 tad-Deċiżjoni 1999/437/KE flimkien mal-Artikolu 3 tad-Deċiżjonijiet tal-Kunsill 2008/261/KE tat-28 ta’ Frar 2008 dwar l-iffirmar ta’ dak il-Protokoll f’isem l-Unjoni Ewropea (7).

               (7)

               Din id-Deċiżjoni tikkostitwixxi żvilupp tad-diżposizzjonijiet tal-acquis ta’ Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE tad-29 ta’ Mejju 2000 li tikkonċerna t-talba tar-Renju Unit tal-Gran Brittanja u l-Irlanda ta’ Fuq biex jieħu sehem f’xi dispożizzjonijiet tal-acquis ta’ Schengen (8). Ir-Renju Unit għaldaqstant mhuwiex qiegħed jieħu sehem fl-adozzjoni tagħha u mhuwiex marbut minnha jew suġġett għall-applikazzjoni tagħha.

               (8)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fih l-Irlanda ma tieħux sehem, skont id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (9). l-Irlanda għaldaqstant mhix qiegħda tieħu sehem fl-adozzjoni tagħha u mhix marbuta minnha jew suġġetta għall-applikazzjoni tagħha.

               (9)

               Fir-rigward ta’ Ċipru, din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor, fis-sens tal-Artikolu 3(2) tal-Att ta’ Adeżjoni tal-2003.

               (10)

               Din id-Deċiżjoni tikkostitwixxi att li jibni fuq l-acquis ta’ Schengen jew li huwa relatat miegħu b’xi mod ieħor fi ħdan it-tifsira tal-Artikolu 4(2) tal-Att tal-Adeżjoni tal-2005,

         ADOTTA DIN ID-DECIŻJONI:
   Artikolu 1
   Il-Parti I tal-Anness 3 tal-Istruzzjonijiet Konsulari Komuni huwa emendat kif ġej:

               1.

               fl-entratura rigward l-Etjopja, għandha tiżdied in-nota f’qiegħ il-paġna li ġejja:“Għall-Ġermanja u l-Pajjiżi l-Baxxi
               Il-persuni li ġejjin għandhom ikunu eżenti mir-rekwiżit tal-VTA:

                           —

                           Iċ-ċittadini li jkollhom viża valida għal Stat Membru jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun jew l-Istati Uniti tal-Amerika, jew meta huma jirritornaw minn dawn il-pajjiżi wara li jkunu użaw il-viża.”

               2.

               Taħt il-lista ta’ pajjiżi terzi, fil-parti ta’ spjegazzjoni taħt it-tielet subparagrafu, għandu jiddaħħal is-subparagrafu li ġej:
               “L-eżenzjonijiet mir-rekwiżit ta’ viża ta’ transitu tal-ajruport għandhom japplikaw ukoll għal transiti tal-ajruport ta’ ċittadin ta’ pajjiż terz li għandu viża valida għal Stat Membru jew għal Stat parti għall-Ftehim dwar iż-Żona Ekonomika Ewropea tat-2 ta’ Mejju 1992, il-Kanada, il-Ġappun jew l-Istati Uniti tal-Amerika, li jivvjaġġa lejn kwalunke pajjiż terz ieħor. Huma m’għandhomx japplikaw għat-transiti tal-ajruport ta’ ċittadin ta’ pajjiż terz meta jirritorna minn kwalunkwe pajjiż terz ieħor wara l-iskadenza tal-viża msemmija hawn fuq.”

         Artikolu 2
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni hija indirizzata lill-Istati Membri skont it-Trattati.

      Magħmul fi Brussell, it-22 ta’ Diċembru 2009.

            Għall-Kunsill

            Il-President

         A. CARLGREN

      (1)  ĠU L 116, 26.4.2001, p. 2.

      (2)  ĠU L 176, 10.7.1999, p. 36.

      (3)  ĠU L 176, 10.7.1999, p. 31.

      (4)  ĠU L 53, 27.2.2008, p. 52.

      (5)  ĠU L 53, 27.2.2008, p. 1.

      (6)  ĠU L 83, 26.3.2008, p. 3.

      (7)  ĠU L 83, 26.3.2008, p. 5.

      (8)  ĠU L 131, 1.6.2000, p. 43.

      (9)  ĠU L 64, 7.3.2002, p. 20.


title: Id-Deċiżjoni tal-Kunsill tad-29 ta' Mejju 2000 sabiex tkun miġġielda l-pornografija tat-tfal fuq l-Internet

text:
Avviż Legali Importanti

|

32000D0375

Official Journal L 138 , 09/06/2000 P. 0001 - 0004

		Id-Deċiżjoni tal-Kunsilltad-29 ta' Mejju 2000sabiex tkun miġġielda l-pornografija tat-tfal fuq l-Internet(2000/375/ĠAI)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 34(2)(ċ) tiegħu,Wara li kkunsidra l-opinjoni tal-Parlament Ewropew [1];Wara li kkunsidra l-inizjattiva tar-Repubblika ta' l-Awstrija, tar-risoluzzjonijiet adottati mill-Parlament Ewropew fid-19 ta' Settembru 1996 dwar minuri li huma vittmi ta' vjolenza [2], fid-12 ta' Diċembru 1996 dwar miżuri biex jitħarsu l-minuri fl-Unjoni Ewropea [3], fl-24 ta' April 1997 dwar il-komunikazzjoni tal-Kummissjoni dwar kontenut illegali u ta' ħsara fuq l-Internet [4] u fis-6 ta' Novembru 1997 fuq il-komunikazzjoni tal-Kummissjoni biex tiġġieled it-turiżmu sesswali tat-tfal, u l-aide-memoire dwar il-kontribut ta' l-Unjoni Ewropea għat-tisħiħ tal-prevenzjoni ta' l-abbuż u l-esplojtazzjoni sesswali tat-tfal. [5],Tenut kont tad-Dikjarazzjoni u l-Aġenda għal Azzjoni, aċċettata unanimament mid-delegati tal-Kungress Dinji kontra l-esplojtazzjoni sesswali kummerċjali tat-tfal, li nżammet fi Stokkolma f'Awissu 1996, u l-konklużjonijiet u r-rakkomandazzjonijiet tal-konferenza Ewropea li segwiet il-Kungress Dinji, miżmuma fi Strasburgu f'April 1998;Tenut kont tal-Konvenzjoni Ewropea tal-Ħarsien tad-Drittijiet tal-Bniedem u Libertajiet Fundamentali, adottata f'Ruma fl-4 ta' Novembru 1950, u b'mod partikolari l-Artikolu 2, 3 u 10(2) tiegħu;Fakkar fil-Konvenzjoni Ewropea dwar l-Eżerċizzju tad-Drittijiet tat-Tfal, adottata fi Strasburgu fil-25 ta' Jannar 1996, u b'mod partikolari l-Artikoli 1, 6, 7, 8, 9, 10, 11, 12 u 15 tiegħu;Id-Dikjarazzjoni Universali tad-Drittijiet tal-Bniedem, adottata mill-Assemblea Ġenerali tal-Ġnus Magħquda fir-Risoluzzjoni 217 A (III) tal-10 ta' Diċembru 1948 f’ Pariġi, u b'mod partikolari l-Artikolu 2, 3, 7, 25 u 26 tiegħu;L-Artikolu 34 tal-Konvenzjoni tad-Drittijiet tat-Tfal tal-20 ta' Novembru 1989;L-azzjoni Konġunta tal-Kunsill 96/700/ĠAI tad- 29 ta' Novembru 1996 li jistabbilixxi programm ta' inċentiv u ta' skambju għal persuni responsabbli għall-ġlieda kontra l-kummerċ fil-bnedmin u l-esplojtazzjoni sesswali tat-tfal [6];Ir-Risoluzzjoni tal-Kunsill u tar-Rappreżentanti tal-Gvernijiet tal-Istati Membri, f'laqgħa mal-Kunsill, tas-17 ta' Frar 1997 fuq kontenut illegali u ta' ħsara fuq l-Internet [7];L-Azzjoni Konġunta 97/154/ĠAI ta' l-24 Frar ta' 1997 adottata mill-Kunsill dwar azzjoni fil-ġlieda kontra t-traffikar fil-bnedmin u l-esplojtazzjoni tat-tfal [8];Id-Deċiżjoni tal-Kunsill tat- 3 ta' Diċembru 1998 li żżid mad-definizzjoni tat-tip ta' delitt "traffikar fil-bnedmin" fl-Anness Konvenzjoni tal-Europol [9], u wara li kkunsidra d-Dikjarazzjoni tat- 3 ta' Diċembru 1998 approvata mill-Kunsill;Ir-rakkomondazzjoni adottata mill-Kunsill fl-24 ta' Settembru 1998 dwar l-iżvilupp tal-kompetittività tas-servizzi awdjoviżivi u ta' informazzjoni ta' l-Ewropa billi tippromwovi l-istrutturi nazzjonali bil-għan li jintlaħaq livell komparabbli u effettiv tal-protezzjoni tal-minuri u d-dinjità tal-bniedem [10];Il-pjan ta' azzjoni adottata mill-Kunsill fit- 28 ta' April 1997 dwar il-ġlieda kontra l-kriminalità organizzata [11], approvata mill-Kunsill Ewropew ta' Amsterdam f'Ġunju 1997, u l-10 prinċipji tal-G8 dwar il-kriminalità bl-użu ta' teknoloġija avvanzata li l-Kunsill ħa nota fil-laqgħa tad-19 ta' Marzu 1998 kif ukoll ir-rakkomondazzjoni tal-Kunsill Ewropew ta' Vjenna tal-11 u 12 ta' Diċembru 1998 li jassigura segwitu effettiv għall-inizjattivi għall-protezzjoni tat-tfal fil-livell internazzjonalii u Ewropew, speċjalment fil-qasam tal-pornografija tat-tfal fuq l-Internet.;Id-Deċiżjoni Nru 276/1999/KE tal-Parlament Ewropew u tal-Kunsill tal-25 ta' Jannar 1999 li adottat pjan ta' azzjoni ta' diversi snin tal-Komunità li tippromwovi użu anqas perikoluż ta' l-Internet billi issir ġlieda kontra kontenut illegali u ta' ħsara fuq netwerks globali [12];Filwaqt li jfakkar il-posizzjoni komuni tal-Kunsill Nru 1999/364/ĠAI tas-27 ta' Mejju 1999 dwar in-negozjati ta' l-Abbozz tal-Konvenzjoni dwar is-Cyber Crime miżmuma fil-Kunsill ta' l-Ewropa fis-27 ta' Mejju 1999 [13];Billi t-traffikar fil-bnedmin u l-esplojtazzjoni sesswali tat-tfal jikkostitwixxi ksur serju tad-drittijiet tal-bniedem u b'mod partikolari tad-dinjità umana;Konxju mill-fatt li l-abbuż sesswali tat-tfal u l-produzzjoni, l-ipproċessar, il-pussess, u t-tixrid ta' materjal ta' pornografija tat-tfal jista’ jikkostitwixxi forma importanti ta' kriminalità, li l-firxa tiegħu fl-Unjoni Ewropea jagħti lok għal tħassib li dejjem qed jiżdied;Konvint li r-rispett għall-integrità fiżika u emozzjonali tat-tfal u l-protezzjoni tal-vittmi ta' l-esplojtazzjoni sesswali huma ta' importanza fondamentali u għandhom ikunu fil-qalba tat-tħassib ta' l-Unjoni;Konxju mill-bżonn ta' aktar miżuri mill-Unjoni biex tippromwovi l-użu mingħajr periklu tal-Internet;Sabiex ma jkunx hemm u jiġi miġġieled l-abbuż sesswali tat-tfal, u b'mod partikolari, il-produzzjoni, distribuzzjoni u pussess ta' pornografija tat-tfal fuq l-Internet,ADOTTA DIN ID-DEĊIŻJONI:Artikolu 11. Fil-qafas tad-Deċiżjoni Nru 276/1999/KE tal-Parlament Ewropew u tal-Kunsill u sabiex jiżdiedu l-mizuri sabiex tinżamm milli jkun hemm u tiġi kkumbattuta l-produzzjoni, l-ipproċessar, il-pussess u d-distribuzzjoni ta' materjal ta' pornografija tat-tfal u sabiex tippromwovi investigazzjoni u prosekuzzjoni effettiva tar-reati f’dan il-kamp, l-Istati Membri għandhom jieħdu l-miżuri neċessarji biex jinkoraġġixxu lill-utenti ta' l-Internet li jgħarrfu lill-awtoritajiet li jinforzaw il-liġi, jew direttament jew indirettament, dwar distribuzzjoni ta' materjal ta' pornografija tat-tfal fuq l-Internet, jekk jiltaqgħu ma' dan il-materjal. L-utenti ta' l-Internet għandhom ikunu konxji tal-modi kif jagħmlu kuntatt ma’ awtoritajiet li jinfurzaw il-liġi jew entitajiet li għandhom rabtiet ma' awtoritajiet li jinfurzaw il-liġi, sabiex dawn l-awtoritajiet jagħmlu x-xogħol tagħhom li ma jkunx hemm u jikkumbattu l-pornografija tat-tfal fuq l-Internet.2. Fejn hemm bżonn, u tenut kont ta' l-istruttura ammininstrattiva ta' kull Stat Membru, il-miżuri għall-promozzjoni ta' investigazzjoni effettiva u l-prosekuzzjoni tar-reati f'dan il-kamp jista’ jkun li jiġu stabbiliti units fi ħdan l-awtoritajiet li jinfurzaw il-liġi bil-ħila esperta u r-riżorsi neċessarji sabiex ikunu jistgħu malajr jittrattaw informazzjoni dwar il-produzzjoni, l-ipproċessar, it-tixrid u l-pussess suspettuż ta' pornografija tat-tfal.3. L-Istati Membri għandhom jassiguraw li l-awtoritajiet li jinfurzaw il-liġi jaġixxu malajr meta jirċievu informazzjoni dwar il-produzzjoni, l-ipproċessar, il-pussess u t-tixrid suspettuż ta' materjal ta' pornografija tat-tfal. L-awtoritajiet ta' l-infurzar tal-liġi jistgħu ma jeħdux azzjoni malajr jekk u sakemm dan huwa bżonnjuz bħala tattika, per eżempju, bil-għan li jinqabad minn hemm wara dawn l-operazzjonijiet kriminali, jew f'netwerks (ċirki ta' pornografija tat-tfal).Artikolu 21. L-Istati Membri ghandhom jassiguraw il-koperazzjoni l-iktar wiesgħa u ta' malajr sabiex tkun aktar faċli li ssir investigazzjoni u prosekuzzjoni effettiva tar-reati dwar il-pornografija tat-tfal fl-Internet skond l-arranġamenti u ftehim ezistenti.2. L-Istati Membri, sabiex jassiguraw li jkun hemm reazzjoni fil-ħin u effettiva għal dawn ir-reati, għandhom jikkomunikaw lill-punti ta' kuntatt, li huma stabbiliti għal 24 siegħa kuljum, u magħmula minn nies li jafu dan is-suġġett, kif ukoll il-units speċjalizzati riferiti fl-Artikolu1(2) u li jistgħu jintużaw għall-iskambju ta' informazzjoni u għal aktar kuntatti bejn l-Istati Membri. Punti ta' kuntatt, li l-Istati Membri digà stabbilixxew għal skop ieħor, jistgħu jintużaw għal dan il-għan. Bl-istess mod, il-kanali eżistenti ta' komunikazzjoni, bħall- Europol u l-Interpol għandhom jiġu użati.3. L-Istati Membri għandhom jassiguraw li l-Europol, fil-limiti tal-mandat tagħha, tkun informata b'każijiet suspettati ta' pornografija tat-tfal.4. L-Istati Membri, b'koperazzjoni xierqa mal-Europol, għandhom jeżaminaw il-possibilità li jorganizzaw laqgħat regolari ta' l-awtoritajiet kompetenti li jispeċjalizzaw fil-ġlieda kontra l-pornografija tat-tfal fl-Internet bil-għan li jippromwovu l-iskambju ta' informazzjoni ġenerali, analiżi tas-sitwazzjoni u kordinazzjoni ta' miżuri fit-tattiċi kriminali.5. Kull Stat Membru għandu jagħtu avviż lis-Segretarjat Ġenerali ta' l-Assemblea tal-Kunsill tal-unit organizzattiv tiegħu jew units li qegħdin iservu ta' punti ta' kuntatt skond il-paragrafu 2. Is-Segretetarjat Ġenerali għandu jinforma lill-Istati Membri oħra b'dawn il-punti ta' kuntatt.Artikolu 3L-Istati Membri għandhom ikollhom djalogu kostruttiv u jeżaminaw il-mizuri xierqa, ta' natura volontarja jew li jorbtu legalment, biex jeliminaw il-pornografija fl-Internet. B'mod partikolari, l-Istati Membri għandhom jiskambjaw l-esperjenzi tagħhom dwar l-effettività ta' kull miżura li jkunu ħadu biex jeliminaw il-pornografija tat-tfal fuq l-Internet. F'dan il-kuntest, għandhom jeżaminaw il-miżuri li ġejjin, li jqiegħdu dmir fuq dawk li jipprovdu l-Internet:(a) li jagħtu parir lill-entitajiet imsemmija fl-Artikolu 1(1) jew il-units imsemmija fl-Artikolu 1(2) dwar materjal pornografiku li huma ġew mgħarrfa jew li huma jafu bih u li nxtered permezz tagħhom;(b) li jirtiraw miċ-ċirkolazzjoni l-materjal ta' pornografija tat-tfal li bih ġew infurmati jew li kienu jafu bih u li nxtered permezz tagħhom kemm-il darba mhux speċifikat mod ieħor mill-awtoritajiet kompetenti;(ċ) skond ir-risoluzzjoni tal-Kunsill tas-17 ta' Jannar 1995 fuq l-interċettazzjoni legali tat-telekomunikazzjonijiet [14] li jżommu data dwar it-traffikar, u fejn dan hu applikabbli u teknikament possibbli. b'mod partikolari għal prosekuzzjoni kriminali f'każijiet ta' abbuż sesswali tal-ulied, il-produzzjoni, l-ipproċessar u t-tixrid ta' pornografija tat-tfal, għaż-żmien kollu li jista’ jkun speċifikat taħt il-liġi applikabbli nazzjonali, li jħallu l-informazzjoni tkun disponibbli għal spezzjoni mill-awtoritajiet ta' prosekuzzjoni kriminali skond ir-regoli applikabbli ta' proċedura;(d) li jistabbilixxu s-sistemi tagħhom ta' kontroll sabiex tiġi miġġielda l-produzzjoni, l-ipproċessar, il-pussess u t-tixrid ta' materjal ta' pornografija tat-tfal.Artikolu 4L-Istati Membri għandhom jivverifikaw jekk żviluppi teknoloġiċi jeħtiġux, sabiex tinżamm l-effiċjenza fil-ġlieda kontra l-pornografija tat-tfal fuq l-Internet, tibdiliet fil-liġi ta' proċedura kriminali, filwaqt li jirrispettaw il-prinċipji fondamentali tagħhom u, fejn hemm bżonn, għandhom jagħtu bidu għal leġislazzjoni ġdida xierqa għal dan il-għan.Artikolu 5L-Istati Membri għandhom jikkoperaw, b'kuntatt ma’ l-industrija, billi jiskambjaw l-esperjenzi tagħhom u jinkoraġġixxu, sa fejn possibbli, il-produzzjoni ta' filters u mezzi tekniċi oħra sabiex ma jkunx hemm it-tixrid ta' materjal ta' pornografija tat-tfal u tagħmel possibli l-iskoperta tiegħu.Artikolu 61. Il-Kunsill għandu jeżamina sa fejn l-Istati Membri ssoddisfaw l-obbligi tagħhom skond l-Azzjoni Konġunta 97/154/ĠAI u sa fejn il-miżuri proposti f'din id-Deċiżjoni kienu fil-fatt effettivi.2. L-eżami msemmi fil-paragrafu 1 għandu jsir skond l-Azzjoni Konġunta 97/827/ĠAI adottata mill-Kunsill tal-5 ta' Diċembru 1997 li jistabbilixxi mekkaniżmu għall-evalwazzjoni ta' l-applikazzjoni u implimentazzjoni fuq livell nazzjonali ta' organizzazzjonijiet internazzjonali fil-ġlieda kontra l-kriminalità [15], bla ħsara għal li ġej:(a) il-grupp ta' evalwazzjoni jkun iffurmat minn zewġ esperti;(b) evalwazzjoni fuq il-post għandha ssir sabiex ma jkunx hemm proċeduri komplikati.3. L-istima speċifikata fit-Titolu IV B tal-Azzjoni Konġunta 97/154/ĠAI ma għandhiex issir. Għandha tkun issostitwita bl-evalwazzjoni msemmija fil-paragrafu 2 ta' dan l-Artikolu.4. Fuq il-bażi tal-informazzjoni msemmija fil-kors tal-evalwazzjoni skond il-paragrafu 2, il-Kunsill għandu jeżamina kwalunkwe miżura oħra li jixtieq jieħu sabiex il-ġlieda kontra l-pornografija u l-esplojtazzjoni tat-tfal tkun effettiva.Artikolu 7Din id-Deċizjoni għandha tapplika għall-Ġibiltà.Artikolu 8Il-miżuri li jinsabu f'din id-Deċizjoni għandhom jiġu implementati mill-Istati Membri sa mhux aktar mill- 31 ta' Diċembru 2000.Magħmula fi Brussel, fid-29 ta' Mejju 2000.Għall-KunsillIl-PresidentA. Costa[1] Opinjoni mogħtija fil-11 ta' April 2000 (għadha m'hijiex ippubblikata fil-Ġurnal Uffiċjali).[2] ĠU C 320, tat-28.10.1996, pġ. 190.[3] ĠU C 20, ta' l-20.1.1997, pġ. 170.[4] ĠU C 150, tad-19.5.1997, pġ. 38.[5] ĠU C 358, ta' l-24.11.1997, pġ. 37.[6] ĠU L 322, tat-12.12.1996, pġ. 7.[7] ĠU C 70, tas-6.3.1997, pġ. 1.[8] ĠU L tat-63, ta' l- 4.3.1997, pġ. 2.[9] ĠU C tas-26, 30.1.1999, pġ. 31.[10] ĠU L 270, tas-7.10.1998, pġ. 48.[11] ĠU C 251, tal-15.8.1997, pġ. 1.[12] ĠU L 33, tas-6.2.1999, pġ. 1.[13] ĠU C 142, tal-5.6.1999, pġ. 1.[14] ĠU C 329, ta' l-4.11.1996, pġ. 1.[15] ĠU L 344, tal-15.12.1997, pġ. 7.--------------------------------------------------


title: Deċiżjoni tal-Kunsill (UE) 2016/1230 tat-12 ta' Lulju 2016 li tistabbilixxi li ma ttieħdet ebda azzjoni effettiva mill-Portugall b'reazzjoni għar-Rakkomandazzjoni tal-Kunsill tat-21 ta' Ġunju 2013

text:
               28.7.2016

               MT

               Il-Ġurnal Uffiċjali tal-Unjoni Ewropea

               L 202/21

         DEĊIŻJONI TAL-KUNSILL (UE) 2016/1230
   tat-12 ta' Lulju 2016
   li tistabbilixxi li ma ttieħdet ebda azzjoni effettiva mill-Portugall b'reazzjoni għar-Rakkomandazzjoni tal-Kunsill tat-21 ta' Ġunju 2013
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(8) tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Skont l-Artikolu 126 tat-Trattat, l-Istati Membri għandhom jevitaw żbilanċi pubbliċi eċċessivi.

               (2)

               Il-Patt ta' Stabbiltà u Tkabbir huwa bbażat fuq l-objettiv ta' finanzi pubbliċi sodi bħala mezz biex jissaħħu l-kundizzjonijiet għall-istabbiltà tal-prezzijiet u għal tkabbir sostenibbli b'saħħtu li jwassal għall-ħolqien tal-impiegi. Il-Patt ta' Stabbiltà u Tkabbir jinkludi r-Regolament tal-Kunsill (KE) Nru 1467/97 (1), li kien adottat sabiex jiffavorixxi l-korrezzjoni fil-pront tad-defiċits pubbliċi eċċessivi.

               (3)

               Il-Kunsill, fuq rakkomandazzjoni tal-Kummissjoni, iddeċieda fit-2 ta' Diċembru 2009, skont l-Artikolu 126(6) tat-Trattat, li kien jeżisti defiċit eċċessiv fil-Portugall u ħareġ rakkomandazzjonijiet biex id-defiċit eċċessiv jiġi kkoreġut mhux aktar tard mill-2013, skont l-Artikolu 126(7) tat-Trattat u l-Artikolu 3 tar-Regolament (KE) Nru 1467/97 (2). Wara talba mill-awtoritajiet tal-Portugall għal assitenza finanzjarja mill-Unjoni, l-Istati Membri li għandhom il-munita euro u l-Fond Monetarju Internazzjonali (FMI), il-Kunsill ta l-assitenza finanzjarja tal-Unjoni lill-Portugall (3). Il-Memorandum ta' Ftehim dwar il-Kundizzjonalità Speċifika tal-Politika Ekonomika (il-“Memorandum ta' Ftehim”) bejn il-Kummissjoni u l-awtoritajiet tal-Portugall ġie ffirmat fis-17 ta' Mejju 2011. Minn dak iż-żmien, il-Kunsill ħareġ żewġ Rakkomandazzjonijiet lill-Portugall (fid-9 ta' Ottubru 2012 u fil-21 ta' Ġunju 2013) abbażi tal-Artikolu 126(7) tat-Trattat, li estendew l-iskadenza għall-korrezzjoni tad-defiċit eċċessiv għall-2014 u l-2015 rispettivament. Fiż-żewġ Rakkomandazzjonijiet, il-Kunsill qies li l-Portugall kien ħa azzjoni effettiva, iżda li kienu ġraw avvenimenti ekonomiċi negattivi mhux mistennija li kellhom konsegwenzi sfavorevoli kbar għall-finanzi pubbliċi.

               (4)

               B'mod speċifiku, sabiex id-defiċit pubbliku nominali jitnaqqas għal taħt il-valur referenzjarju ta' anqas minn 3 % tal-PDG sal-2015 b'mod kredibbli u sostenibbli, saret rakkomandazzjoni lill-Portugall li: (a) iniżżel id-defiċit nominali għal 5,5 % tal-PDG fl-2013, 4,0 % tal-PDG fl-2014 u 2,5 % tal-PDG fl-2015, li kien mejqus konsistenti ma' titjib fil-bilanċ strutturali ta' 0,6 % tal-PDG fl-2013, 1,4 % tal-PDG fl-2014 u 0,5 % tal-PDG fl-2015, abbażi tal-aġġornament ta' Mejju 2013 tal-prospettiva ekonomika għall-Portugall imħejji mis-servizzi tal-Kummissjoni; (b) jimplimenta miżuri li jammontaw għal 3,5 % tal-PDG biex id-defiċit tal-2013 jiġi limitat għal 5,5 % tal-PDG, inklużi l-miżuri ddefiniti fil-Liġi tal-Baġit tal-2013 kif ukoll miżuri addizzjonali inklużi fil-Baġit Supplimentari, jiġifieri, tnaqqis fil-kont tal-pagi, aktar effiċjenza fil-funzjonament tal-amministrazzjoni pubblika, anqas konsum pubbliku u użu aħjar tal-fondi tal-Unjoni; (c) abbażi tal-Analiżi tan-Nefqa Pubblika (PER), jadotta miżuri ta' konsolidazzjoni permanenti ekwivalenti għal mill-anqas 2,0 % tal-PDG bil-ħsieb li jinkiseb defiċit nominali ta' 4,0 % tal-PDG fl-2014 u jimmira lejn razzjonalizzazzjoni u modernizzazzjoni tal-amministrazzjoni pubblika, jindirizza l-kwistjoni tal-postijiet mhux produttivi fil-funzjonijiet u l-entitajiet tas-settur pubbliku, itejjeb is-sostenibbiltà tas-sistema tal-pensjonijiet u jikseb nuqqas fl-ispejjeż immirat fil-ministeri kompetenti individwali; (d) jadotta l-miżuri ta' konsolidazzjoni permanenti neċessarji biex jilħaq il-mira ta' defiċit ta' 2,5 % tal-PDG fl-2015. Barra minn hekk, saret rakkomandazzjoni lill-Portugall li jżomm ir-ritmu tar-riforma fil-ġestjoni finanzjarja pubblika billi jirrevedi l-Liġi Qafas tal-Baġit sal-aħħar tal-2013 biex itejjeb aktar il-proċeduri baġitarji u l-prinċipji ta' ġestjoni, responsabbiltà, trasparenza u simplifikazzjoni fil-qasam tal-baġit u biex ikompli l-isforzi biex jillimita l-obbligazzjonijiet kontinġenti li jirriżultaw minn impriżi tal-Istat u sħubiji pubbliċi-privati.

               (5)

               Skont l-aġġornament ta' Mejju 2013 tal-prospettivi ekonomiċi tal-Portugall imħejji mis-servizzi tal-Kummissjoni li fuqu kienet ibbażata r-Rakkomandazzjoni tal-Kunsill tal-21 ta' Ġunju 2013, l-ekonomija Portugiża kienet prevista li tiċkien b'2,3 % fl-2013 qabel ma tikber bi 0,6 % u b'1,5 % rispettivament fis-sentejn ta' wara. It-tkabbir fil-PDG nominali kien previst fil-livell ta' – 0,6 % u 1,8 % fl-2013 u l-2014, rispettivament, u fil-livell ta' 2,7 % fis-sena ta' wara.

               (6)

               Fir-Rakkomandazzjonijiet tiegħu tal-21 ta' Ġunju 2013, il-Kunsill stabbilixxa l-1 ta' Ottubru 2013 bħala d-data ta' skadenza għall-adozzjoni ta' azzjoni effettiva skont id-dispożizzjonijiet tal-Artikolu 3(4) tar-Regolament (KE) Nru 1467/97. F'konformità mal-Artikolu 10(2)(a) tar-Regolament (UE) Nru 472/2013, il-Portugall ġie eżentat minn rappurtar separat taħt il-proċedura ta' defiċit eċċessiv u rrapportata fil-qafas tal-programm ta' aġġustament makroekonomiku tiegħu.

               (7)

               Ir-riskji ta' nonkonformità mar-Rakkomandazzjoni tal-Kunsill tal-21 ta' Ġunju 2013 ġew enfasizzati f'valutazzjonijiet sussegwenti. F'Lulju 2015, abbażi tal-valutazzjoni tiegħu tal-Programm ta' Stabbiltà tal-2015, l-ewwel waħda ta' wara l-ħruġ mill-programm ta' aġġustament ekonomiku, il-Kunsill ikkonkluda li kien hemm riskju li l-Portugall ma jikkonformax mad-dispożizzjonijiet tal-Patt ta' Stabbiltà u Tkabbir. Bl-istess mod, l-Opinjoni tal-Kummissjoni dwar l-Abbozz tal-Pjan Baġitarju tal-Portugall għall-2015 ikkonkluda li l-Portugall kien f'riskju li ma jikkonformax mar-regoli tal-Patt ta' Stabbiltà u Tkabbir. B'mod partikolari, il-Kummissjoni enfasizzat li kien hemm riskju għall-korrezzjoni f'waqtha tad-defiċit eċċessiv sal-2015. Barra minn hekk, il-Kummissjoni rrilevat ukoll in-nuqqas ta' sforz strutturali meta mqabbel ma' dak imsemmi fir-Rakkomandazzjoni, li jindika l-ħtieġa għal miżuri ta' konsolidazzjoni strutturali addizzjonali għall-2015 bħala bażi għal korrezzjoni kredibbli u sostenibbli tad-defiċit eċċessiv.

               (8)

               Valutazzjoni ġdida tal-azzjoni meħuda mill-Portugall biex jikkoreġi d-defiċit eċċessiv sal-2015 b'reazzjoni għar-Rakkomandazzjoni tal-Kunsill tal-21 ta' Ġunju 2013, twassal għall-konklużjonijiet li ġejjin:

                           —

                           Wara n-notifika tad-defiċit pubbliku tal-2015 u l-validazzjoni tagħha mill-Kummissjoni (Eurostat), id-defiċit tal-2015 kien ta' 4,4 % tal-PDG, ogħla mill-valur referenzjarju skont it-Trattat ta' 3,0 % tal-PDG. Id-distakk vis-a-vis il-valur referenzjarju kien dovut l-aktar għal miżura ta' sostenn għas-settur finanzjarju fil-kuntest tar-riżoluzzjoni tal-Banif (Banco Internacional do Funchal, S.A.) fi tmiem l-2015, li kellha impatt negattiv ta' 1,4 % tal-PDG fuq id-defiċit pubbliku. Anki meta jitqies dak l-element flimkien mal-elementi ta' dħul ta' darba, id-defiċit mingħajr il-miżuri ta' darba xorta kien ikun bi ftit ogħla mill-valur referenzjarju skont it-Trattat.

                           —

                           It-titjib kumulattiv fil-bilanċ strutturali fil-perjodu bejn l-2013 u l-2015 huwa stmat li hu 1,1 % tal-PDG, sew taħt it – 2,5 % tal-PDG irrakkomandat mill-Kunsill. Meta aġġustat għall-effetti ta' tkabbir rivedut potenzjali fil-produzzjoni u tad-dħul mhux mistenni jew in-nuqqas fid-dħul meta mqabbel max-xenarju bażi li fuqu r-Rakkomandazzjoni hija bbażata, it-titjib kumulattiv jitnaqqas b'mod sinifikanti għal – 0,1 % tal-PDG.

                           —

                           L-ammont ta' miżuri implimentati sa Ġunju 2014 kien konformi mal-miri taħt il-programm ta' aġġustament makroekonomiku. Wara din id-data, l-ammont ta' miżuri ta' konsolidazzjoni permanenti li jirfdu l-miri baġitarji għall-2014 tnaqqas b'mod sinifikanti minn 2,3 % tal-PGD ippjanati fil-baġit tal-2014 għal madwar 1,5 % tal-PDG fil-previżjoni li tirfed il-baġit tal-2015. Għalhekk, l-ammont ta' miżuri meħuda huwa b'mod ċar inferjuri għar-rakkomandazzjoni li jittieħdu miżuri addizzjonali li jammontaw għal mill-anqas 2,0 % tal-PDG fl-2014. Għall-2015, l-ammont ta' miżuri permanenti ta' konsolidazzjoni fiskali tnaqqas ulterjorment għal madwar 0,6 % tal-PGD fil-baġit tal-2015 u l-mira nominali ġiet iffissata għal 2,7 % tal-PDG. Għalhekk, il-miżuri ppjanati ta' konsolidazzjoni strutturali ma kinux suffiċjenti għall-kisba tal-mira tad-defiċit ta' 2,5 % tal-PDG rakkomandata għall-2015. Ir-riżultat tad-defiċit tal-2015 ikkonferma li l-miżuri ppjanati ma kinux suffiċjenti.

                           —

                           B'mod ġenerali, minn Ġunju 2014 it-titjib fid-defiċit nominali kien xprunat mill-irkupru ekonomiku u mit-tnaqqis tan-nefqa fuq l-imgħax f'kuntest ta' rati ta' imgħax baxxi. Il-qligħ mhux mistenni ma ntużax biex jitħaffef it-tnaqqis tad-defiċit u l-volum tal-miżuri ta' konsolidazzjoni strutturali ma kienx biżżejjed biex jintlaħqu l-miri.

                           —

                           Id-dejn pubbliku gross b'mod ġenerali stabbilizza minn wara r-Rakkomandazzjoni tal-Kunsill tal-21 ta' Ġunju 2013 u laħaq 129,2 % tal-PDG fi tmiem l-2013, 130,2 % tal-PDG fl-2014 u 129,0 % tal-PDG fl-2015, skont il-previżjoni tar-rebbiegħa 2016 tal-Kummissjoni.

                           —

                           Sar progress fir-riformi fiskali-stutturali fil-biċċa l-kbira tal-oqsma b'pass differenzjat. Il-Liġi Qafas tal-Baġit kienet riveduta u msaħħa u hija prevista li tidħol fis-seħħ f'Settembru 2018. Saru sforzi konsiderevoli biex titnaqqas il-frodi u l-evażjoni tat-taxxa u biex tiġi riformata l-amministrazzjoni tat-taxxa. F'dawn l-aħħar snin, is-sostenibbilta fit-tul tas-sistema tal-pensjonijiet tjiebet, filwaqt li għad hemm sfidi fuq perjodu qasir u medju. Ir-riforma fis-sistema tal-kura tas-saħħa bil-ħsieb li tiġi żgurata s-sostenibbiltà tas-Servizz Nazzjonali tas-Saħħa (NHS) qiegħda timxi b'ritmu adegwat. Matul dawn l-aħħar snin ġew implimentati riformi fl-amministrazzjoni pubblika biex titjieb il-ġestjoni fiskali fil-livelli reġjonali u lokali kif ukoll riformi fis-sħubiji pubbliċi- privati (PPPs) u fl-impriżi tal-Istat (SOEs), b'mod partikolari għal matul il-perjodu tal-programm ta' aġġustament ekonomiku.

               (9)

               Dan iwassal għall-konklużjoni lil r-reazzjoni tal-Portugall għar-Rakkomandazzjoni tal-Kunsill tal-21 ta' Ġunju 2013 ma kinitx suffiċjenti. Il-Portugall ma eliminax is-sitwazzjoni ta' defiċit eċċessiv tiegħu sal-2015. L-isforz fiskali huwa sostanzjalment inqas minn dak li kien ġie rrakkomandat mill-Kunsill,

         ADOTTA DIN ID-DEĊIŻJONI:
   Artikolu 1
   Il-Portugall ma ħax azzjoni effettiva b'reazzjoni għar-Rakkomandazzjoni tal-Kunsill tal-21 ta' Ġunju 2013.
   Artikolu 2
   Din id-Deċiżjoni hija indirizzata lir-Repubblika Portugiża.

      Magħmul fi Brussell, it-12 ta' Lulju 2016.

            Għall-Kunsill

            Il-President

         P. KAŽIMÍR

      (1)  Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (ĠU L 209, 2.8.1997, p. 6).

      (2)  Id-dokumenti kollha relatati mal-proċedura tad-defiċit eċċessiv tal-Portugall jinsabu hawn: http://ec.europa.eu/economy_finance/economic_governance/sgp/deficit/countries/portugal_en.htm

      (3)  Deċiżjoni ta' Implimentazzjoni tal-Kunsill 2011/344/UE tas-17 ta' Mejju 2011 dwar l-għoti ta' assistenza finanzjarja tal-Unjoni lill-Portugall (ĠU L 159, 17.6.2011, p. 88).


title: 2014/712/UE: Deċiżjoni tal-Kunsill tat- 8 ta' Ottubru 2014 li taħtar membru supplenti Daniż fil-Kumitat tar-Reġjuni

text:
               14.10.2014

               MT

               Il-Ġurnal Uffiċjali tal-Unjoni Ewropea

               L 296/27

         DEĊIŻJONI TAL-KUNSILL
   tat-8 ta' Ottubru 2014
   li taħtar membru supplenti Daniż fil-Kumitat tar-Reġjuni

      (2014/712/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-GvernDaniż,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fit-3 ta' Ġunju 2010, permezz tad-Deċiżjoni tal-Kunsill 2010/312/UE (3), is-Sur Lasse KRULL inħatar membru supplenti sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Lasse KRULL PETERSEN, sar vakanti siġġu ta' membru supplenti.

         ADOTTA DIN ID-DEĊIŻJONI:
   Artikolu 1
   Huwa b'dan maħtur bħala membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sur Peter KOFOD POULSEN, Member of the Regional Council of Region of Southern Denmark.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, it-8 ta' Ottubru 2014.

            Għall-Kunsill

            Il-President

         M. LUPI

      (1)  ĠU L 348, 29.12.2009, p. 22

      (2)  ĠU L 12, 19.1.2010, p. 11.

      (3)  ĠU L 140, 8.6.2010, p. 27.


Avviż Legali Importanti

|

32006D0136

Deċiżjoni tal-Kunsill ta' l- 14 ta' Frar 2006 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ fl-Inbid anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika taċ-Ċilì, min-naħa l-oħra

Official Journal L 054 , 24/02/2006 P. 0023 - 0023 Official Journal L 270 , 29/09/2006 P. 0247 - 0247

		Deċiżjoni tal-Kunsillta' l- 14 ta' Frar 2006dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ fl-Inbid anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika taċ-Ċilì, min-naħa l-oħra(2006/136/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Ftehim li jistabbilixxi Assoċjazzjoni bejn il- Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra (minn hawn 'il quddiem imsejjaħ il-"Ftehim ta' Assoċjazzjoni") [1], kien ġie ffirmat fit- 18 ta' Novembru 2002, u daħal fis-seħħ fl- 1 ta' Marzu 2005 [2].(2) Fil- 24 ta' Novembru 2005, il-Kunsill awtorizza lill-Kummissjoni sabiex tidħol f'negozjati mar-Repubblika taċ-Ċili sabiex jiġi emendat il-Ftehim dwar il-Kummerċ fl-Inbid mehmuż bħala l-Anness V [3] (minn hawn 'il quddiem imsejjaħ l-"Anness V") mal-Ftehim ta' Assoċjazzjoni. Dawn in-negozjati ġew konklużi b'suċċess.(3) Il-Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Anness V għandu jiġi approvat,IDDEĊIEDA KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ fl-Inbid anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, huwa b'dan approvat f'isem il-Komunità.It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.Artikolu 2Il-Kummissarju għall-Agrikoltura u Żvilupp Rurali huwa b'dan awtorizzat li jiffirma l-Ftehim fil-forma ta' Skambju ta' Ittri sabiex tintrabat il-Komunità.Magħmul fi Brussell, nhar il- 14 ta' Frar 2006.Għall-KunsillIl-PresidentK.-H. Grasser[1] ĠU L 352, 30.12.2002, p. 3.[2] ĠU L 84, 2.4.2005, p. 21.[3] ĠU L 352, 30.12.2002, p. 1083.--------------------------------------------------Ftehimfil-forma ta' skambju ta' ittri bejn il-Komunità Ewropea u r-Repubblika taċ-Ċilì dwar emendi lill-ftehim dwar il-Kummerċ fl-inbid anness mal-ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħraA. Ittra Nru 1 Ittra mill-KomunitàBrussel,Sinjur,Għandi l-unur nirriferi għal-laqgħat tal-Kumitat Konġunt stabbilit skond l-Artikolu 30 ta' l-Anness V mal-Ftehim ta' Assoċjazzjoni (il-Ftehim dwar il-Kummerċ fl-Inbid). Il-Kumitat Konġunt irrakkomanda li jsiru xi emendi lill-Ftehim dwar il-Kummerċ fl-Inbid (minn hawn 'il quddiem imsejjaħ l-"Anness V"), sabiex jittieħed kont ta' l-iżviluppi leġiżlattivi minn meta dan kien ġie adottat.Waqt il-laqgħa reċenti tal-Kumitat Konġunt li saret f'Madrid fit- 13- 14 ta' Ġunju 2005 kien hemm qbil dwar il-bżonn li jiġu emendati mhux biss l-appendiċi iżda wkoll it-test tal-Ftehim sabiex dan ikun aġġornat. Għandi għalhekk l-unur li nipproponi li l-Anness V jiġi emendat kif indikat fl-Appendiċi mehmuż hawnhekk, b'effett mid-data ta' l-iffirmar.Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra.Nassigurak, Sinjur, mill-ikbar stima li għandi lejk.F'isem il-Komunità EwropeaAppendiċiL-Anness V huwa b'dan emendat kif ġej:1) Fl-Artikolu 5, il-paragrafu 2 jinbidel b'dan li ġej:"2. L-ismijiet msemmija fl-Artikolu 6 għandhom ikunu riżervati esklussivament għall-prodotti li joriġinaw mill-Parti li għaliha japplikaw.";2) L-Artikolu 7 huwa emendat kif ġej:(a) il-paragrafu 2 jinbidel b'dan li ġej:"2. Fuq il-bażi tar-reġistru tat-trademarks Ċilen kif stabbilit fl- 10 ta' Ġunju 2002, it-trademarks elenkati fl-Appendiċi VI. A għandhom jiġu kanċellati fi żmien tnax-il sena għall-użu fis-suq intern u fi żmien ħames snin għall-użu għall-esportazzjoni mid-data tad-dħul fis-seħħ ta' dan il-Ftehim.";(b) wara l-paragrafu 2, jiġi inserit il-paragrafu li ġej:"2a. Fuq il-bażi tar-reġistru tat-trademarks Ċilen kif stabbilit fl- 10 ta' Ġunju 2002, it-trademarks elenkati fl-Appendiċi VI. B huma permessi taħt il-kundizzjonjiet stabbiliti f'dan l-Appendiċi, esklussivament għall-użu fis-suq intern, u għandhom jiġu kanċellati fi żmien 12-il sena mid-data tad-dħul fis-seħħ ta' dan il-Ftehim.";3) L-Artikolu 8 huwa emendat kif ġej:(a) il-Paragrafu 5(b) jinbidel b'dan li ġej:"(b) fejn espressjoni tradizzjonali jew referenza komplementari ta' kwalità elenkata fl-Appendiċi III jew IV tkun omonima ma' isem ta' nbid li joriġina minn barra mill-Partijiet, l-aħħar isem jista' jintuża sabiex jiddeskrivi u jippreżenta nbid biss jekk tali użu ikun rikonoxxut fil-liġi interna tal-pajjiż ta' l-oriġini u jikkostitwixxix kompetizzjoni żleali u l-konsumaturi ma jkunux żgwidati dwar l-oriġini, in-natura jew il-kwalità ta' l-inbid;";(a) il-Paragrafu 5(ċ) huwa mħassar.4) L-Artikolu 9 huwa emendat kif ġej:(a) il-punt (a) huwa sostitwit b'dan li ġej:"(a) rigward inbid li joriġina mill-Komunità, dawk elenkati fl-Appendiċi III,";(a) il-punt (b) huwa sostitwit b'dan li ġej:"(b) rigward inbid li joriġina miċ-Ċilì, dawk elenkati fl-Appendiċi IV.";5) L-Artikolu 10 huwa emendat kif ġej:(a) il-Paragrafu 1 jinbidel b'dan li ġej:"1. Ir-reġistrazzjoni ta' trademark għal inbid f'Parti li tkun identika jew simili għal, jew li fiha, espressjoni tradizzjonali jew referenza komplementari ta' kwalità tal-Parti l-oħra li tkun elenkata fl-Appendiċi III jew IV għandhom jiġu rifjutati sa fejn dik ir-reġistrazzjoni tikkonċerna l-użu ta' dik l-espressjoni tradizzjonali jew ir-referenza komplementari ta' kwalità sabiex tiddeskrivi jew tippreżenta l-kategorija jew kategoriji ta' nbid li għalihom dik l-espressjoni tradizzjonali jew ir-referenza komplementari ta' kwalità tkun elenkata fl-Appendiċi III jew IV.";(b) il-Paragrafu 2 jinbidel b'dan li ġej:"2. B'deroga mill-paragrafu 1, ir-rifjut li tkun reġistrata trademark għal inbid f'Parti li tkun identika jew simili għal, jew li fiha, espressjoni tradizzjonali jew referenza komplementari ta' kwalità ta' dik il-Parti li tkun elenkata fl-Appendiċi III jew IV ma għandux ikun obbligatorju jekk dik ir-reġistrazzjoni tikkonċerna l-użu ta' dik l-espressjoni tradizzjonali jew referenza komplementari ta' kwalità sabiex tiddeskrivi jew tippreżenta l-kategorija jew kategoriji ta' nbid li għalihom dik l-espressjoni tradizzjonali jew ir-referenza komplementari ta' kwalità tkun elenkata fl-Appendiċi III jew IV.";(ċ) il-Paragrafu 3 jitħassar;6) L-Artikolu 11 huwa emendat kif ġej:(a) il-paragrafu 1 jinbidel b'dan li ġej:"1. Il-Partijiet, fuq il-bażi tar-reġistru tat-trejdmark Ċilen kif stabbilit fl- 10 ta' Ġunju 2002, ma jafu bl-ebda trademark barra dawk imsemmija fl-Artikolu 7(2) u (2a), u fl-Artikolu 10(4) li hija identika jew simili għal, jew li fiha, l-indikazzjonijiet ġeografiċi jew espressjonijiet tradizzjonali jew referenzi komplementari ta' kwalità msemmija fl-Artikoli 6 u 10, rispettivament.";(b) il-paragrafu 2 jinbidel b'dan li ġej:"2. Konformement mal-paragrafu 1, l-ebda Parti ma għandha tiċħad id-dritt ta' l-użu ta' trademark li tinsab fir-reġistru tat-trademarks Ċilen fl- 10 ta' Ġunju 2002, ħlief dawk imsemmija fl-Artikoli 7(2) u (2a), u fl-Artikolu 10(4), fuq il-bażi li tali trademark tkun identika jew simili għal, jew li tkun fiha, indikazzjoni ġeografika elenkata fl-Appendiċi I jew II jew espressjoni tradizzjonali jew referenza komplementari ta' kwalità elenkata fl-Appendiċi III jew IV.";7) L-Artikolu 30(3) jinbidel b'dan li ġej:"3. B'mod partikolari, l-Kumitat Konġunt jista' jagħmel rakkomandazzjonijiet sabiex jintlaħqu l-għanijiet ta' dan il-Ftehim. Dan għandu jsir skond ir-Regoli ta' Proċedura għall-Kumitati Speċjali.".B. Ittra mir-Repubblika taċ-ĊilìSantiago de Chile/Brussel,Sinjura,Għandi l-unur ngħarrfek li rċevejt l-ittra tiegħek bid-data ta' llum li tinqara kif ġej:"Għandi l-unur nirriferi għal-laqgħat tal-Kumitat Konġunt stabbilit skond l-Artikolu 30 ta' l-Anness V mal-Ftehim ta' Assoċjazzjoni (il-Ftehim dwar il-Kummerċ fl-Inbid). Il-Kumitat Konġunt irrakkomanda li jsiru xi emendi lill-Ftehim dwar il-Kummerċ fl-Inbid (minn hawn 'il quddiem imsejjaħ l-"Anness V"), sabiex jittieħed kont ta' l-iżviluppi leġiżlattivi minn meta dan kien ġie adottat.Waqt il-laqgħa reċenti tal-Kumitat Konġunt li saret f'Madrid fit- 13- 14 ta' Ġunju 2005 kien hemm qbil dwar il-bżonn li jiġu emendati mhux biss l-appendiċi iżda wkoll it-test tal-Ftehim sabiex dan ikun aġġornat. Għandi għalhekk l-unur li nipproponi li l-Anness V jiġi emendat kif indikat fl-Appendiċi mehmuż hawnhekk, b'effett mid-data ta' l-iffirmar.Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra.".Għandi l-unur ngħarrfek li r-Repubblika taċ-Ċilì taqbel mal-kontenut ta' din l-ittra.Nassigurak, Sinjura, mill-ikbar stima li għandi lejk.F'isem ir-Repubblika taċ-Ċilì--------------------------------------------------


title: Id-Deċiżjoni tal-Kunsill tat-22 ta' Diċembru 1994 dwar l-applikazzjoni provviżorja ta' xi artikoli mit-Tieni Protokolli Addizzjonali tal-Ftehimiet Ewropej bejn il-Komunitajiet Ewropej u l-Istati Membri tagħhom, min-naħa l-waħda, u xi pajjiżi terzi min-naħa l-oħra, u għall-Ftehimiet Temporanji dwar kummerċ u affarijiet relatati mal-kummerċ bejn il-Komunità Ekonomika Ewropea, u l-Komunità Ewropea tal-Faħam u l-Azzar, min-naħa l-waħda, u l-istess pajjiżi min-naħa l-oħra

text:
Avviż Legali Importanti

|

31994D0937

Official Journal L 366 , 31/12/1994 P. 0021 - 0021 Finnish special edition: Chapter 11 Volume 37 P. 0272  Swedish special edition: Chapter 11 Volume 37 P. 0272

		Id-Deċiżjoni tal-Kunsilltat-22 ta' Diċembru 1994dwar l-applikazzjoni provviżorja ta' xi artikoli mit-Tieni Protokolli Addizzjonali tal-Ftehimiet Ewropej bejn il-Komunitajiet Ewropej u l-Istati Membri tagħhom, min-naħa l-waħda, u xi pajjiżi terzi min-naħa l-oħra, u għall-Ftehimiet Temporanji dwar kummerċ u affarijiet relatati mal-kummerċ bejn il-Komunità Ekonomika Ewropea, u l-Komunità Ewropea tal-Faħam u l-Azzar, min-naħa l-waħda, u l-istess pajjiżi min-naħa l-oħra(94/937/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunita Ewropea u b'mod partikolari l-Artikolu 113 tiegħu,Wara li kunsidra l-Ftehim ta' l-Ewropea iffirmat mar-Rumanija fil-21 ta' Diċembru 1993,Wara li kunsidra l-Ftehim Temporanju [1] mar-Rumanija li daħal fis-seħħ fl-1 ta' Mejju 1993, kif emendat bil-Protokoll Addizzjonali iffirmat fil-21 ta' Diċembru 1993,Wara li kunsidra l-Ftehim Ewropew iffirmat mar-Repubblika tal-Bulgarija fit-8 ta' Marzu 1993, kif emendat bil-Protokoll Addizzjonali iffirmat fil-21 ta' Diċembru 1993Wara li kunsidra l-Ftehim Temporanju [2] mar-Repubblika tal-Bulgarija li daħal fis-seħħ fil-31 ta' Diċembru 1993, kif emendat bil-Protokoll Addizzjonali iffirmat fil-21 ta' Diċembru 1993,Wara li kunsidra l-konklużjonijiet tal-Kunsill dwar l-Affarijiet Ġenerali li kien iltaqa' fil-31 ta' Ottubru 1994,Wara li kkunsidra l-proposta tal-Kummissjoni,Billi l-Kummissjoni innegozjat għat-Tieni Protokolli Addizzjonali tal-Komunitajiet tal-Ftehim Temporanji dwar il-kummerċ u affarijiet relattati mal-kummerċ u tal-Ftehim Ewropew mar-Rumanija u mar-Repubblika tal-Bulgarija;Billi l-partijiet rilevanti ta' dawn it-Tieni Protokolli Addizzjonali għandhom jiġu applikati, fir-rigward ta' prodotti milquta mit-Trattat li jistabbilixxi l-Komunita Ewropea, fuq bażi provviżorja mill-1 ta' Jannar 1995, sakemm jintemmu l-proċeduri meħtieġa għall-konklużjoni tagħhom,IDDEĊIEDA DAN LI ĠEJ:Artikolu waħdieniSakemm tintlaħaq konklużjoni formali dwar it-Tieni Protokolli Addizzjonali, l-Artikoli rilevanti li għandhom ikunu applikati fuq bażi provviżorja mill-1 ta' Jannar 1995, huma kif ġejjin- L-Artikoli 1 u 2 tat-Tieni Protokoll Addizzjonali tal-Ftehim ta' l-Ewropa bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, u tal-Ftehim Temporanju dwar il-kummerċ u affarijiet relatati miegħu bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Rumanija min-naħa l-oħra,- L-Artikoli 1 u 2 tat-Tieni Protokoll Addizzjonali tal-Ftehim ta' l-Ewropa bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, u tal-Ftehim Temporanju dwar il-kummerċ u affarijiet relatati miegħu bejn il-Komunita Ekonomika Ewropea u l-Komunita Ewropea tal-Faħam u l-Azzar, min-naħa l-waħda, u r-Repubblika tal-Bulgarija, min-naħa l-oħra.It-testi tat-Tieni Protokolli Addizzjonali inizjalati inklużi l-Artikoli rilevanti huma mehmużin ma' din id-Deċiżjoni.Magħmul fi Brussel, fit-22 ta' Diċembru 1994.Għall-KunsillIl-PresidentH. Seehofer[1] ĠU L 81, tat-2.4.1993, p. 2.[2] ĠU L 323, tat-23.12.1994, p. 2.--------------------------------------------------


Avviż Legali Importanti

|

32006D0862

Deċiżjoni tal-Kunsill tat- 22 ta’ Mejju 2006 dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Malasja skond l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea

Official Journal L 335 , 01/12/2006 P. 0038 - 0039 Official Journal L 200 , 01/08/2007 P. 0242 - 0243

		20060522Deċiżjoni tal-Kunsilltat- 22 ta’ Mejju 2006dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Malasja skond l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea(2006/862/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Fit- 22 ta’ Marzu 2004 l-Kunsill awtorizza lill-Kummissjoni biex tiftaħ negozjati ma’ ċerti Membri oħra tad-WTO taħt l-Artikolu XXIV.6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjoni ma' l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka.(2) In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.(3) Il-Kummissjoni ffinalizzat in-negozjati dwar Ftehim fil-forma ta’ Skambju ta’ Ittri bejn il-Komunità Ewropea u l-Malasja skond l-Artikolu XXIV:6 u l-Artikolu XXVIII tal-GATT 1994. Il-Ftehim imsemmi għandu għalhekk jiġi approvat.IDDEĊIEDA KIF ĠEJ:Artikolu 1Il-Ftehim fil-forma ta’ Skambju ta’ Ittri bejn il-Komunità Ewropea u l-Malasja skond l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea, rigward it-tneħħija ta’ konċessjonijiet speċifiċi relatati mat-tneħħija ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni ma' l-Unjoni Ewropea huwa b' dan approvat f’isem il-Komunità.It-test tal-Ftehim fil-forma ta’ Skambju ta’ Ittri huwa mehmuz ma’ din id-Deċiżjoni.Artikolu 2Il-President tal-Kunsill huwa b' dan awtorizzat jaħtar il-persuna(i) bis-setgħa li tiffirma/jiffirmaw il-Ftehim sabiex tkun tintrabat il-Komunità [1].Magħmul fi Brussel, 22 ta’ Mejju 2006.Għall-KunsillIl-PresidentJ. Pröll[1] Id-data tad-dħul fis-seħħ tal-Ftehim ser tkun pubblikata fil-Ġurnal Uffiċjali ta' l-Unjoni Ewropea.--------------------------------------------------20060522Ftehimfil-forma ta’ Skambju ta’ Ittri bejn il-Komunità Ewropea u l-Malasja skond l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relatat ma’ l-emenda tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fl-Unjoni EwropeaA. Ittra mill-Komunitajiet EwropejSinjur,Wara l-bidu ta’ negozjati bejn il-Komunitajiet Ewropej (KE) u l-Malasja bis-saħħa ta’ l-Artikolu XXIV:6 u l-Artikolu XXVIII tal-GATT 1994 dwar il-modifikazzjoni tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fl-KE, dan li ġej kien miftiehem bejn il-KE u l-Malasja bl-iskop li jkunu magħluqa n-negozjati miftuħa wara n-notifika tal-KE tad- 19 ta’ Jannar 2004 skond l-Artikolu XXIV:6 tal-GATT 1994:- 15119019 (Frazzjonijiet solidi ta’ żejt tal-palm, kemm jekk raffinat jew le, iżda li mhux kimikament modifikat, f’pakketti ta’ >1 kg.): Rata applikata aktar baxxa ta’ 10,0 %.- 85254099 (Vidjokameras bi stampa fissa): Rata applikata aktar baxxa ta’ 12,5 %.Ir-rati applikati aktar baxxi indikati hawn fuq għandhom ikunu applikati għal tliet snin.Id-deskrizzjonijiet tat-tariffi eżatti tal-KE-15 għandhom japplikaw għal-linji ta’ tariffi kollha hawn fuq.Il-KE għandha tinkorpora fl-iskeda CLX tagħha, għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Dan il-Ftehim għandu jidħol fis-seħħ fid-data meta jkun iffirmat, wara li tingħata l-approvazzjoni mill-partijiet b’konformità mal-proċeduri tagħhom.Għoddni tiegħek,F’isem il-Komunità Ewropea+++++ TIFF +++++B. Ittra mill-MalasjaSinjur,B’referenza għall-ittra tiegħek li tiddikjara:"Wara l-bidu ta’ negozjati bejn il-Komunitajiet Ewropej (KE) u l-Malasja bis-saħħa ta’ l-Artikolu XXIV:6 u l-Artikolu XXVIII tal-GATT 1994 dwar il-modifikazzjoni tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom fl-KE, dan li ġej kien miftiehem bejn il-KE u l-Malasja bl-iskop li jkunu magħluqa n-negozjati miftuħa wara n-notifika tal-KE tad- 19 ta’ Jannar 2004 skond l-Artikolu XXIV:6 tal-GATT 1994:- 15119019 (Frazzjonijiet solidi ta’ żejt tal-palm, kemm jekk raffinat jew le, iżda li mhux kimikament immodifikat >1 kg.): Rata applikata aktar baxxa ta’ 10,0 %.- 85254099 (Vidjokameras bi stampa fissa): Rata applikata aktar baxxa ta’ 12,5 %.Ir-rati applikati aktar baxxi indikati hawn fuq għandhom ikunu applikati għal tliet snin.Id-deskrizzjonijiet tat-tariffi eżatti tal-KE-15 għandhom japplikaw għal-linji ta’ tariffi kollha hawn fuq.Il-KE għandha tinkorpora fl-iskeda CLX tagħha, għat-territorju doganali tal-KE 25, il-konċessjonijiet li kienu inklużi fl-iskeda preċedenti tagħha.Dan il-Ftehim għandu jidħol fis-seħħ fid-data meta jkun iffirmat, wara li tingħata l-approvazzjoni mill-partijiet b’konformità mal-proċeduri tagħhom.".Għandi hawnekk l-unur nesprimi l-qbil tal-Gvern tiegħi.Għoddni tiegħek,F’isem il-Malasja+++++ TIFF +++++--------------------------------------------------


title: Deċiżjoni tal-Kumitat Permanenti tal-Istati tal-EFTA Nru 4/2012/SC tas- 26 ta’ Ottubru 2012 li jinnomina kumitati biex jassistu lill-Awtorità ta’ Sorveljanza tal-EFTA fit-twettiq tal-funzjonijiet tagħha skont l-Artikolu 3 tal-Protokoll 1 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja u li jħassar ċerti Deċiżjonijiet tal-Kumitat Permanenti

text:
               7.2.2013

               MT

               Il-Ġurnal Uffiċjali tal-Unjoni Ewropea

               L 36/8

         DEĊIŻJONI TAL-KUMITAT PERMANENTI TAL-ISTATI TAL-EFTA
   Nru 4/2012/SC
   tas-26 ta’ Ottubru 2012
   li jinnomina kumitati biex jassistu lill-Awtorità ta’ Sorveljanza tal-EFTA fit-twettiq tal-funzjonijiet tagħha skont l-Artikolu 3 tal-Protokoll 1 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja u li jħassar ċerti Deċiżjonijiet tal-Kumitat Permanenti
   IL-KUMITAT PERMANENTI TAL-ISTATI TAL-EFTA,
   Wara li kkunsidra l-ftehim dwar kumitat permanenti tal-Istati tal-EFTA, u b’mod partikulari l-artikolu 5(2) tiegħu;
   Wara li kkunsidra l-proposta mingħand l-Awtorità ta’ Sorveljanza tal-EFTA;
   Billi:

               (1)

               L-artikolu 3 tal-protokoll 1 tal-ftehim bejn l-Istati tal-EFTA dwar it-twaqqif ta’ awtorità ta’ sorveljanza u ta’ qorti tal-ġustizzja, kif aġġustat permezz tal-protokoll li jaġġusta l-ftehim bejn l-Istati tal-EFTA dwar it-twaqqif ta’ awtorità ta’ sorveljanza u ta’ qorti tal-ġustizzja ("il-ftehim dwar sorveljanza u qorti"), jistabbilixxi li, fejn f’att imsemmi fl-annessi ta’ mal-ftehim dwar iż-ŻEE li fihom hemm il-proċeduri deskritti fl-artikolu 1, il-Kummissjoni Ewropea tippreżenta lil kumitat tal-UE abbozz ta’ miżura biex tiġi adottata, jew inkella tikkonsulta miegħu, l-Awtorità ta’ Sorveljanza tal-EFTA, skont proċeduri korrispondenti li għandhom jiġu stabbiliti mill-kumitat permanenti, tikkonsulta ma’ kumitat korrispondenti, jekk ikun jeżisti, li jkun stabbilit jew innominat skont il-ftehim dwar kumitat permanenti tal-Istati tal-EFTA.

               (2)

               Fir-Regolament (UE) nru 182/2011 tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (1), il-Parlament Ewropew u l-Kunsill stabbilixxew ir-regoli u l-prinċipji ġenerali dwar ir-regoli u l-prinċipji ġenerali li jirregolaw il-mekkaniżmi li japplikaw fejn att tal-Unjoni li jkun jorbot legalment (“att bażiku”) jidentifika l-ħtieġa ta’ kundizzjonijiet uniformi għall-implimentazzjoni u jirrikjedi li l-adozzjoni ta’ atti ta’ implimentazzjoni mill-Kummissjoni tkun suġġetta għall-kontroll tal-Istati Membri;

               (3)

               Fid-deċiżjoni tiegħu nru 3/2012 (proċeduri ġodda tal-komitoloġija) il-Kumitat Permanenti tal-Istati tal-EFTA stabbilixxa r-regoli ġenerali li jiddeskrivu l-proċeduri li għandhom jiġu segwiti meta l-kumitati jassistu lil-Awtorità ta’ Sorveljanza tal-EFTA, sabiex dawk il-proċeduri jiġu allinjati mal-proċeduri adottati fir-Regolament (UE) nru 182/2011;

               (4)

               Xi deċiżjonijiet tal-Kumitat Permanenti li huma fis-seħħ bħalissa u li jinnominaw kumitati biex jassistu lill-Awtorità ta’ Sorveljanza tal-EFTA jirreferu għal atti legali antiki li ġew irrevokati mill-ftehim dwar iż-ŻEE u li jista’ jkun li jirreferu għal proċeduri li ġew immodifikati minħabba d-dħul fis-seħħ tar-Regolament (UE) nru 182/2011. Huwa għalhekk meħtieġ li jiġu aġġornati d-deċiżjonijiet kollha li huma fis-seħħ u li jinnominaw kumitati, li ġew adottati mill-kumitat permanenti skont l-artikolu 5(2) tal-ftehim dwar kumitat permanenti tal-Istati tal-EFTA, u li tiġi indikata l-proċedura li għandha tiġi segwita mill-Awtorità ta’ Sorveljanza tal-EFTA f’kull każ speċifiku.

               (5)

               Sabiex jiġi ssimplifikat u ċċarat il-proċess tan-nominazzjoni tal-kumitati, il-kumitati kollha li l-awtorità ta’ sorveljanza tal-EFTA trid tissottomettilhom abbozzi ta’ miżuri jew inkella trid tikkonsulta magħhom huma b’dan innominati f’deċiżjoni waħda u d-deċiżjonijiet separati li jinsabu fis-seħħ għandhom jiġu rrevokati.

               (6)

               Mhuwiex meħtieġ, madankollu, li jiġu nnominati l-kumitati biex jassistu lill-Awtorità fl-eżerċizzju tas-setgħat tagħha fil-qasam tal-kompetizzjoni u tal-għajnuna mill-Istat minħabba li dawk il-kumitati diġà ġew innominati u stabbiliti permezz tal-protokolli 3 u 4 ta’ mal-ftehim bejn l-Istati tal-EFTA dwar it-twaqqif ta’ awtorità ta' sorveljanza u qorti tal-ġustizzja.

               (7)

               Il-proċedura applikabbli meta l-Kummissjoni Ewropea trid tissottometti abbozz ta’ miżura biex tiġi adottata jew inkella tikkonsulta ma’ kumitat hija stabbilita fl-att inkwistjoni. Il-proċedura applikabbli għall-awtorità ta’ sorveljanza tal-EFTA meta tagħmel dan skont att imsemmi fl-annessi ta’ mal-ftehim dwar iż-ŻEE trid tkun il-proċedura stabbilita fid-deċiżjoni tal-Kumitat Permanenti tal-Istati tal-EFTA nru 3/2012 (dwar il-proċeduri tal-komitoloġija) li l-aktar li tikkorrispondi mill-qrib għall-proċedura stabbilita fl-att imsemmi fl-annessi ta’ mal-ftehim dwar iż-ŻEE. Konsegwentement, mhux meħtieġ li tiġi speċifikata l-proċedura applikabbli għall-Kumitat malli jiġi innominat.

               (8)

               Fil-każ tal-atti eżistenti, l-artikolu 13 tar-Regolament (UE) nru 182/2011 jistabbilixxi ċerti miżuri tranżitorji għall-adattament tal-atti bażiċi eżistenti fl-ordni ġuridiku tal-UE li jneħħu l-ħtieġa li kull wieħed minn dawk l-atti jiġi mmodifikat. L-artikolu 7 tad-deċiżjoni tal-Kumitat Permanenti nru 3/2012 (proċeduri ġodda tal-komitoloġija) fih dispożizzjoni simili dwar l-adattament tal-proċeduri eżistenti.

               (9)

               L-Awtorità ta’ Sorveljanza tal-EFTA se tipproponi lill-kumitati li jadottaw regoli standard ta' proċedura.

         IDDEĊIEDA KIF ĠEJ:
   Artikolu 1
   Nominazzjoni ta’ kumitati
   1.   Il-kumitati elenkati fl-anness ta’ ma’ din id-deċiżjoni huma innominati biex jassistu lill-Awtorità ta’ Sorveljanza tal-EFTA fit-twettiq tal-funzjonijiet tagħha skont l-artikolu 3 tal-protokoll 1 ta’ mal-ftehim dwar sorveljanza u qorti.
   2.   Meta l-kumitati jassisti lill-Awtorità ta’ Sorveljanza tal-EFTA, jagħmlu dan skont id-deċiżjoni tal-Kumitat Permanenti tal-Istati tal-EFTA nru 3/2012 (dwar il-proċeduri tal-komitoloġija).
   Artikolu 2
   Proċedura applikabbli
   Meta l-Awtorità ta’ Sorveljanza tal-EFTA tkun trid, skont att imsemmi fl-annessi ta’ mal-ftehim dwar iż-ŻEE, tippreżenta abbozz ta’ miżura biex tiġi adottata jew inkella tikkonsulta ma’ kumitat, tagħmel dan skont il-proċedura stabbilita fid-deċiżjoni tal-Kumitat Permanenti tal-Istati tal-EFTA nru 3/2012 (dwar il-proċeduri tal-komitoloġija) li tkun tikkorrispondi l-aktar mill-qrib għall-proċedura stabbilita fl-att imsemmi fl-annessi ta’ mal-ftehim dwar iż-ŻEE.
   Artikolu 3
   Revoka ta’ deċiżjonijiet tal-Kumitat Permanenti
   Id-deċiżjonijiet tal-kumitat permanenti nri 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC u 2/2012/SC jiġu b’dan irrevokati.
   Artikolu 4
   Dħul fis-seħħ
   Din id-deċiżjoni tidħol fis-seħħ dakinhar li tiġi adottata.
   Artikolu 5
   Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.

      Magħmul fi Brussell, is-26 ta’ Ottubru 2012.

            Għall-Kumitat Permanenti

            Il-President

         Atle LEIKVOLL

            Is-Segretarju Ġenerali

         Kristinn F. ÁRNASON

      (1)  ĠU L 55, 28.2.2011, p. 13

      ANNESS

                  ISEM IL-KUMITAT

                  ATT LEGALI

                  1

                  Il-kumitat tal-EFTA dwar kwistjonijiet veterinarji u fitosanitarji

                  L-atti rilevanti msemmijin fl-ambitu tal-Anness I (Kwistjonijiet veterinarji u fitosanitarji) ta’ mal-ftehim dwar iż-ŻEE.

                  2

                  Il-kumitat tal-EFTA dwar ir-regolamenti tekniċi, l-istandards, l-ittestjar u ċ-ċertifikazzjoni

                  L-atti rilevanti msemmijin fl-ambitu tal-Anness II (Regolamenti tekniċi, standards, ittestjar u ċertifikazzjoni) ta’ mal-ftehim dwar iż-ŻEE.

                  3

                  Kumitat tal-EFTA dwar ir-responsabbiltà għal danni minn prodotti

                  L-atti rilevanti msemmijin fl-ambitu tal-Anness III (Responsabbiltà għal danni minn prodotti) ta’ mal-ftehim dwar iż-ŻEE.

                  4

                  Il-kumitat tal-EFTA dwar l-enerġija

                  L-atti rilevanti msemmijin fl-ambitu tal-anness IV (Enerġija) ta’ mal-ftehim dwar iż-ŻEE.

                  5

                  Il-kumitat tal-EFTA dwar il-moviment liberu tal-ħaddiema

                  L-atti rilevanti msemmijin fl-ambitu tal-anness V (Moviment liberu tal-ħaddiema) ta’ mal-ftehim dwar iż-ŻEE.

                  6

                  Il-kumitat tal-EFTA dwar is-sigurtà soċjali

                  L-atti rilevanti msemmijin fl-ambitu tal-anness VI (Sigurtà Soċjali) ta’ mal-ftehim dwar iż-ŻEE.

                  7

                  Il-kumitat tal-EFTA dwar ir-rikonoxximent tal-kwalifiki professjonali

                  L-atti rilevanti msemmijin fl-ambitu tal-anness VII (Rikonoxximent tal-kwalifiki professjonali) ta’ mal-ftehim dwar iż-ŻEE.

                  8

                  Il-kumitat tal-EFTA dwar id-dritt tal-istabbiliment

                  L-atti rilevanti msemmijin fl-ambitu tal-anness VIII (Dritt tal-istabbiliment) ta’ mal-ftehim dwar iż-ŻEE.

                  9

                  Il-kumitat tal-EFTA dwar is-servizzi finanzjarji

                  L-atti rilevanti msemmijin fl-ambitu tal-anness IX (Servizzi finanzjarji) ta’ mal-ftehim dwar iż-ŻEE.

                  10

                  Il-kumitat tal-EFTA dwar is-servizzi

                  L-atti rilevanti msemmijin fl-ambitu tal-anness X (Servizzi inġenerali) ta’ mal-ftehim dwar iż-ŻEE.

                  11

                  Il-kumitat tal-EFTA dwar l-komunikazzjonijiet elettroniċi (il-COCOM)

                  L-atti rilevanti msemmijin fl-ambitu tal-anness XI (Komunikazzjoni elettronika, servizzi awdjoviżivi u soċjetà tal-informazzjoni) ta’ mal-ftehim dwar iż-ŻEE.

                  12

                  Il-kumitat tal-EFTA dwar il-moviment liberu tal-kapital

                  L-atti rilevanti msemmijin fl-ambitu tal-anness V (Moviment liberu tal-kapital) ta’ mal-ftehim dwar iż-ŻEE.

                  13

                  Il-kumitat tal-EFTA dwar it-trasport

                  L-atti rilevanti msemmijin fl-ambitu tal-anness XIII (Trasport) ta’ mal-ftehim dwar iż-ŻEE.

                  16

                  Il-kumitat tal-EFTA dwar l-akkwist

                  Il-protokoll 2 tal-ftehim dwar sorveljanza u qorti u l-atti rilevanti msemmijin fl-ambitu tal-anness XVI (Akkwist) ta’ mal-ftehim dwar iż-ŻEE.

                  17

                  Il-kumitat tal-EFTA dwar il-proprjetà intellettwali

                  L-atti rilevanti msemmijin fl-ambitu tal-anness XVII (Proprjetà intellettwali) ta’ mal-ftehim dwar iż-ŻEE.

                  18

                  Il-kumitat tal-EFTA dwar is-saħħa u s-sigurtà fuq ix-xogħol, il-liġi tax-xogħol, u t-trattament ugwali għall-irġiel u n-nisa

                  L-atti rilevanti msemmijin fl-ambitu tal-Anness XVIII (Is-saħħa u s-sigurtà fuq ix-xogħol, il-liġi tax-xogħol, u t-trattament ugwali għall-irġiel u n-nisa) ta’ mal-ftehim dwar iż-ŻEE.

                  19

                  Il-kumitat tal-EFTA dwar il-protezzjoni tal-konsumatur

                  L-atti rilevanti msemmijin fl-ambitu tal-anness XIX (Protezzjoni tal-konsumatur) ta’ mal-ftehim dwar iż-ŻEE.

                  20

                  Il-kumitat tal-EFTA dwar l-ambjent

                  L-atti rilevanti msemmijin fl-ambitu tal-anness XX (Ambjent) ta’ mal-ftehim dwar iż-ŻEE.

                  21

                  Il-kumitat tal-EFTA dwar l-istatistika

                  L-atti rilevanti msemmijin fl-ambitu tal-anness XXI (Statistika) ta’ mal-ftehim dwar iż-ŻEE.


title: Deċiżjoni tal-Kunsill (UE, Euratom) 2017/1143 tas-26 ta' Ġunju 2017 li taħtar membru, propost mir-Repubblika Franċiża, fil-Kumitat Ekonomiku u Soċjali Ewropew

text:
               28.6.2017

               MT

               Il-Ġurnal Uffiċjali tal-Unjoni Ewropea

               L 165/36

         DEĊIŻJONI TAL-KUNSILL (UE, Euratom) 2017/1143
   tas-26 ta' Ġunju 2017
   li taħtar membru, propost mir-Repubblika Franċiża, fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Filwaqt li kkunsidra l-proposta mill-Gvern Franċiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sur Michel DUBROMEL, sar vakanti s-siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Arnaud SCHWARTZ, Secrétaire national de France Nature environnement, huwa b'dan maħtur membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fil-Lussemburgu, is-26 ta' Ġunju 2017.

            Għall-Kunsill

            Il-President

         J. MIZZI

      (1)  Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Deċiżjoni tal-Kunsill (UE, Euratom) 2015/1790 tal-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).